**ข่าวประชาสัมพันธ์**

**กรุงไทยเคียงข้างธุรกิจคุณ ด้วยสินเชื่อ SME 4% ต่อปี**

ธนาคารกรุงไทย ส่งเสริมผู้ประกอบการคนรุ่นใหม่เป็นเจ้าของธุรกิจ พร้อมต่อยอดกิจการให้เติบโตอย่างยั่งยืน สนับสนุนสินเชื่อให้กับ “โอ้กะจู๋” ร้านอาหารออร์แกนิคชื่อดัง เพิ่มกำลังการผลิตผักปลอดสารพิษ และขยายสาขา ตอบรับความต้องการของลูกค้า ผ่านสินเชื่อ กรุงไทย SME รักกันยาวๆ

**นายผยง ศรีวณิช** กรรมการผู้จัดการใหญ่ ธนาคารกรุงไทย เปิดเผยว่า จากการที่ธนาคารได้สนับสนุนผู้ประกอบการ SME ซึ่งเป็นกลไกสำคัญของระบบเศรษฐกิจมาอย่างต่อเนื่อง ภายใต้แนวคิด กรุงไทย SME เคียงข้างธุรกิจคุณ ด้วยบริการทางการเงินที่ออกแบบเพื่อตอบโจทย์ความต้องการของ SME ทุกกลุ่มทุกขนาด ล่าสุด ธนาคารได้สนับสนุนทางการเงินให้กับ **“โอ้กะจู๋”** สำหรับใช้ขยายสาขาจากเชียงใหม่ สู่กรุงเทพฯเป็นสาขาที่ 7 ผ่าน **สินเชื่อ กรุงไทย SME รักกันยาวๆ** ที่สนับสนุนเงินทุนในการดำเนินกิจการ และขยายกำลังการผลิต ซึ่ง**สินเชื่อกรุงไทย SME รักกันยาวๆ** นี้ สามารถให้วงเงินสินเชื่อได้สูงสุด 100 ล้านบาท ด้วยอัตราดอกเบี้ยพิเศษ ตลอดระยะเวลากู้

ด้าน **นายชลากร เอกชัยพัฒนกุล** หนึ่งในผู้ก่อตั้ง โอ้กะจู๋ เปิดเผยว่า ปัจจัยสำคัญที่ทำให้ธุรกิจประสบความสำเร็จ เกิดจากการใส่ใจลูกค้า เปรียบเสมือนเป็นคนในครอบครัว และความมุ่งมั่นตั้งใจในการคิดหาวิธีต่อยอด และสร้างความแตกต่างให้กับธุรกิจ โดยนำเอาผักปลอดสารพิษที่ปลูกเองมาจำหน่าย ผ่านการคัดสรรผักที่มีความสด ใหม่ มีรสชาติถูกใจผู้บริโภค นำมาดัดแปลงเป็นเมนูอาหารที่มีความหลากหลาย และอีกหนึ่งปัจจัยสำคัญคือการมีผู้สนับสนุนที่ดี ซึ่งธนาคารกรุงไทยมีความผูกพันกับ**ธุรกิจของครอบครัว คือ** **บริษัท เชียงใหม่วนัสนันท์ จำกัด** หรือร้านวนัสนันท์ ของฝากจากเชียงใหม่มากว่า 40 ปี เมื่อรุ่นลูกคิดทำธุรกิจใหม่ ธนาคารก็มาสนับสนุนอย่างต่อเนื่อง จากรุ่นสู่รุ่น ทั้งการให้คำปรึกษาการลงทุน และการสนับสนุนทางการเงินเพื่อขยายสาขา และขยายพื้นที่แปลงผัก ทำให้มั่นใจได้ว่า ไม่ว่าร้านจะขยายไปอีกกี่สาขา ก็จะมีธนาคารกรุงไทยอยู่เคียงข้าง เปรียบเสมือนคนในครอบครัวและรักกันยาวๆ

**นายผยง ศรีวณิช** กล่าวต่อไปว่า นอกจากสินเชื่อกรุงไทย SME รักกันยาวๆ แล้ว ธนาคารยังมี สินเชื่อภายใต้โครงการ **กรุงไทย SME เคียงข้างธุรกิจคุณ** ด้วยเงื่อนไขและอัตราดอกเบี้ยพิเศษ **เริ่มต้นเพียง 4% ต่อปี ยกเว้นค่าธรรมเนียมการค้ำประกัน บสย. 4 ปี**  ประกอบด้วยสินเชื่อ SME 11 ประเภท รองรับผู้ประกอบการ SME ทุกกลุ่มทุกขนาด ในวงเงินรวม 50,000 ล้านบาท ลูกค้าสามารถสอบถามรายละเอียดเพิ่มเติมได้ที่ Krungthai Call Center 02-111-1111 ธนาคารกรุงไทยทุกสาขา สำนักงานธุรกิจทั่วประเทศ หรือกรอกข้อมูลเพื่อให้ธนาคารติดต่อกลับที่เว็บไซต์  [www.ktb.co.th](http://www.ktb.co.th/)

ฝ่ายกลยุทธ์การตลาด

โทร.0-2208-4174-8

19 กันยายน 2562